***Ms. Marvel*** je americký televízny seriál, natočený na motívy komiksov od vydavateľstva Marvel Comics. Autorom seriálu, ktorý je súčasťou fiktívneho sveta Marvel Cinematic Universe, je Bisha K. Aliová.

Objednávku seriálu oznámili spoločnosti The Walt Disney Company a Marvel Studios v auguste 2019. V septembri 2020 bola do hlavnej úlohy obsadená Iman Vellaniová. Natáčanie seriálu sa začalo v novembri 2020 a skončilo sa v máji 2021. Seriál bol uvedený na streamovacej platforme Disney+ 8. júna 2022. Seriál mal slovenskú premiéru 14. júna 2022. Seriál *Ms. Marvel* je v poradí siedmym seriálom v MCU a je súčasťou 4. fázy Marvel Cinematic Universe a Mnohovesmírnej ságy.

Obsadenie
---------

* Iman Vellaniová ako Kamala Khanová / Ms. Marvel:

16-ročná študentka z Jersey City, ktorá získa schopnosť využívať kozmickú energiu a vytvárať pevné svetelné konštrukcie z magického náramku a stane sa mutantkou.

* Matt Lintz ako Bruno Carrelli: Najlepší kamarát Kamaly
* Yasmeen Fletcherová ako Nakia Bahadirová:

Blízka kamarátka Kamaly,

* Zenobia Shroffová ako Muneeba Khanová:

Matka Kamaly a Yusufova manželka.

* Mohan Kapur ako Yusuf Khan: Otec Kamaly a manžel Muneeby
* Saagar Shaikh ako Aamir Khan: Starší brat Kamaly.
* Samina Ahmad ako Sana:

Kamalina stará mama žijúca v Pakistane.

* Laurel Marsdenová ako Zoe Zimmerová:

Najpopulárnejšie dievča na Kamalinej strednej škole, ktorá je verejne známa influencerka.

* Rish Shah ako Kamran:

Populárny chlapec, ktorý sa páčil Kamale.

* Nimra Bucha ako Najma:

Kamranova matka, ktorá je vodkyňa skupiny Djinnov, ktorý sa snažia vrátiť do svojej domovskej dimenzie Noor po tom, čo boli vyhnaní na Zem.

* Mehwish Hayat ako Aisha:

Kamalina prastará mama pôvodná členka Clandestines a pôvodná majiteľka magických náramkov.

* Farhan Akhtar ako Waleed:

Vodca tajnej skupiny Red Daggers.

* Aramis Knight ako Kareem / Red Dagger:

Vysokopostavený člen tajnej skupiny Red Daggers, zručný a schopný bojovník.

Ďalej sa objavili Arian Moayed a Alysia Reiner ako P. Cleary a Sadie Deever, agenti pre likvidáciu škôd. Fawad Khan sa objavil ako Hasan Kamalin prastarý otec. V medzititulkovej scéne sa v cameo úlohe objavila Brie Larsonová ako Carol Danversová / Captain Marvel.

Dej
---

Kamala Khanová, fanúšička Avengerov, najmä Carol Danversovej, sa snaží zapadnúť, kým nezíska svoje vlastné schopnosti.

Dej seriálu sa odohráva po seriáli Moon Knight.

*Ms. Marvel* bude pokračovať vo filme *Marvels* (2023), v ktorom si zahrá Vellaniová.[chýba zdroj]

Natáčanie
---------

Natáčanie sa začalo začiatkom novembra 2020 v štúdiu Trilith Studios v Atlante. Režisérom epizód seriálu boli Adil El Arbi a Bilall Fallah, Sharmeen Obaid-Chinoyová a Meera Menonová. Natáčalo sa aj v New Jersey. Posledná klapka padla začiatkom mája 2021 v Thajsku.

Epizódy
-------

| № | # | Názov | Réžia | Scenár | Premiéra |
| --- | --- | --- | --- | --- | --- |
| 1 | 1 | USA Generation Why  Slovensko Generácia Prečo | Adil a Bilall | Bisha K. Aliová | USA 8. jún 2022  Slovensko 14. jún 2022 |
| 2 | 2 | Slovensko Zamilovaná  USA Crushed | Meera Menonová | Kate Gritmonová | Slovensko USA 15. jún 2022 |
| 3 | 3 | Slovensko Predurčená  USA Destined | Meera Menonová | Freddy Syborn | Slovensko USA 22. jún 2022 |
| 4 | 4 | Slovensko Červený pohľad  USA Seeing Red | Sharmeen Obaid-Chinoyová | Sabir Pirzada | Slovensko USA 29. jún 2022 |
| 5 | 5 | Slovensko Návrat v čase  USA Time and Again | Sharmeen Obaid-Chinoyová | Fatimah Asgharová | Slovensko USA 6. júl 2022 |
| 6 | 6 | Slovensko Normálnosť neexistuje  USA No Normal | Adil a Bilall | Will Dunn | Slovensko USA 13. júl 2022 |

Referencie
----------

1. ↑   *Disney+ odštartuje na Slovensku 14. júna. Za nižšiu cenu, než sa čakalo* [online]. Zive.sk, 2022-03-29. Dostupné online.
2. ↑   *MCU's Ms. Marvel Disney+ Show Reportedly Starts Filming* [online]. The Direct, 2020-11-10. Dostupné online.
3. ↑   '*Ms. Marvel' Series Completes Production in Thailand Despite Virus Resurgence (Exclusive)* [online]. Variety, 2021-05-11. Dostupné online.

Externé odkazy
--------------

* 
* 
* 
*

Zdroj
-----

*Tento článok je čiastočný alebo úplný preklad článku Ms. Marvel (TV series) na anglickej Wikipédii.*